Ученическо състезание по програмиране
27 март 2004 г., Благоевград

Задача I. 	Дадени са два низа А и B, състоящи се от малките букви на латинската азбука ‘а’, ‘b’, ‘c’ … ‘z’. Напишете програма, която намира дължината (в брой букви) на максимално дългата редица от символи, която се явява подредица (не задължително от последователни букви) и за двата низа A и B.

Вход
	На стандартен вход се получава набор от комплекти входни данни – на всеки ред по един комплект низове А и В разделени със запетая – “,”. Входът завършва с ред от вида “0,0”. Ограничението за дължина на низовете А и В е между 2 и 100 символа.

Пример:
	
abc,alc
	baba,nabora
	salata,amata
0,0

Изход
	Програмата трябва да извежда на стандартния изход по един ред за всеки набор входни данни – намерената максимална дължина на обща подредица от символи. 

Пример:
	
2
	3
	4

Обяснение на изхода:
На първи ред подредицата се състои от символите “а” и “с”;
На втори – “a”, “b” и  пак “a”;
И на третия – “a”, “a”, “t”, “a”;